סם ריילי

סמואל פיטר וו. "סם" ריילי (באנגלית: Samuel Peter W. "Sam" Riley; נולד ב-8 בינואר 1980) הוא שחקן קולנוע וזמר אנגלי. התפרסם בזכות תפקידו הראשי בדרמה המוזיקלית "קונטרול", בסרט הפנטזיה "מליפיסנט" והמשכו "מליפיסנט: אדונית הרשע".

ביוגרפיה
ריילי נולד בכפר מנסטון שבמערב יורקשייר, אנגליה. בנם של אמנדה, גננת ואנדרו, סוכן טקסטיל. ריילי למד בבית ספר הפרטי שבעיירה אפיגהאם.

קריירה
משחק
ריילי התפרסם לראשונה ב-2007 בתפקיד איאן קרטיס, סולן להקת הפאנק "ג'וי דיוויז'ן" בדרמה המוזיקלית הביוגרפית "קונטרול", סרטו הראשון של אנטון קורביין כבמאי.
הופעה זו הייתה הראשונה של ריילי בקולנוע, והיא הקנתה לו פרסי מבקרים בבריטניה ובארצות הברית.
ב-2008 הופיע לצידם של ראיין פיליפה ואווה גרין בסרט הפנטזיה "פרנקלין".

ב-2010 שיחק בסרטי הפשע "13" לצד כוכבי הקולנוע מיקי רורק וג'ייסון סטיית'האם וסרט "ברייטון רוק" בתור הפושע פינקי בראון.

ב-2014 שיחק בתפקיד דיאבל, העורב שהפך לאדם, בסרט "מליפיסנט" לצידה של אנג'לינה ג'ולי.

ב-2016 שיחק בתפקיד קולונל פיצווילאם דארסי בסרט "גאווה ודעה קדומה וזומבים".

בשנת 2019 שב לתפקידו כדיאבל בסרט ההמשך "מליפיסנט: אדונית הרשע".

בשנת 2020 גילם את ג'ק פאבל בסרט "רבקה".

מוזיקה
בצעירותו היה במשך מספר שנים הסולן הראשי של הלהקה "10,000 דברים" שמקורה בעיר לידס. הלהקה קיבלה הכרה מעוטה, אך לאחר הופעת הפריצה שלהם בלייבל האינדי Voltage Records בשנת 2002, הם חתמו בחברת התקליטים פולידור רקורדס. הם התפרקו בשנת 2005.

חיים אישיים
בשנת 2009 התחתן עם השחקנית הגרמנייה-רומנייה, אלכסנדרה מריה לרה, אותה הכיר על סט צילומי הסרט "קונטרול" (2007). לזוג יש בן שנולד בינואר 2014.

 פילמוגרפיה 
 קולנוע 
שנהסרטתפקידהערות2007קונטרולאיאן קרטיס2008פרנקליןמילו201013וינסנט פארוברייטון רוקפינקי בראון2012בדרכיםסאל פרדייזביזנטיוםדארוול2014The Dark Valleyגריידרסרט אוסטרי-גרמנימליפיסנטדיאבל2015סוויטה צרפתיתבנויט לבאריסרט בריטי-בלגי-צרפתי2016גאווה ודעה קדומה וזומביםמר דארסיאש חופשיתסטיבו2018Happy New Year, Colin BursteadדייווידSometimes Always Neverפיטר2019מאדאם קירי פייר קירימליפיסנט: אדונית הרשעדיאבל2020רבקהג'ק פאבל2021המשימהג'יימס2022אקס פקטור (אנ')אידריס2023השמפניה של גברת קליקו (אנ')לואיס בון2024המלכה השישיתתומאס סיימור (אנ')2025IslandsטוםTBAThe Duchess of Malfi

 טלוויזיה 
שנהסדרהתפקידהערות2002Tough Loveג'יימס מילטוןסרט טלוויזיהLenny Blue2016Tinkershrimp & Dutchמייקל העוףדיבוב; תפקיד ראשי2017SS-GBדאגלס ארצ'רתפקיד ראשי; מיני סדרהTBAMint דילןסדרה עתידית של BBC One

קישורים חיצוניים




קטגוריה:שחקני קולנוע וטלוויזיה אנגלים
קטגוריה:זמרים בריטים
קטגוריה:אנגלים שנולדו ב-1980